“ગાંઠિયા” હા આજે અમે તમારી માટે લાવ્યા છીએ બધાની પસંદ નાના હોય કે મોટા, વડીલ હોય કે યુવાન દરેકને મનભાવતા ગાંઠિયા. લગભગ જ કોઈ એવું હશે જેને ગાંઠિયા નહિ ભાવતા હોય. ગાંઠિયા એક એવી વસ્તુ છે જે તમે સવારે ચા કે કોફી સાથે નાસ્તા તરીકે લઇ શકો. સાંજના નાસ્તામાં પણ તમે ગાંઠિયા લઇ શકો. અરે જો ચા કોફી ના હોય અને જો ગાંઠિયા ખાવા હોય તો બસ થોડા મરચા કાપીને તેલમાં તળી લો અને તળેલા મરચા પર ભભરાવો થોડું મીઠું. પછી જે આનંદ આવે ગાંઠિયા અને મરચા ખાવાનો કે વાત ના પૂછો. આહાહા.. મને તો લખતા લખતા પણ મોઢામાં પાણી આવી ગયું. ચાલો ફટાફટ શીખી લઈએ કે કેવીરીતે બનાવીશું આ સોફ્ટ ગાંઠિયા ઘરે જ.